Amikor szorongásról, pánikreakcióról van szó – különösen, ha kifejezetten erős -, határozottan javasolt az állatorvossal beszélni a helyzetről. Hatalmas segítség lehet a kutyának és a gazdinak is, és a tréning eredményességét is nagyban befolyásolhatja, ha a kutya gyógyszeres kezelést kap. Kétségtelen, hogy a gyógyszeres kezelés a megfelelő viselkedésmódosítási módszerrel együtt alkalmazva a leghatékonyabb a szeparációs szorongás leküzdésében. Érdemes azonban tudni, hogy időbe telhet a kutyád számára a megfelelő gyógyszer megtalálása, illetve az adagolás beállítása. Az ideális gyógyszer és annak napi adagja pedig biztosan nem fogja zombivá tenni kutyádat – és nem is ez az állapot a céljuk.